# Quadrapassel Manualul utilizatorului

## Introducere

Quadrapassel derivează de la jocul clasic în care cad blocuri, Tetris. Scopul jocului este de a crea linii orizontale complete din blocuri, care vor dispărea. Blocurile vin în șapte forme diferite fiecare făcute din patru blocuri: unul drept, două în formă de L, un pătrat, și două în formă de S. Blocurile cad de la centrul părții de sus a ecranului într-o ordine aleatoare. Dumneavoastră rotiți blocurile și le mutați pe ecran pentru a le plasa în linii complete. Obțineți puncte plasând blocurile rapid și completând linii. Pe măsură ce punctajul devine mai mare, veți avansa în nivel și blocurile vor cădea mai repede.

Pentru a rula Quadrapassel, selectați Aplicații Jocuri Quadrapassel, sau tastați `Quadrapassel` în linia de comandă.

Quadrapassel este inclus în pachetul `gnome-games`, care este parte din mediul de lucru GNOME. Acest document descrie versiunea 2.8 de Quadrapassel.

## Cum se joacă Quadrapassel

Puteți obține puncte prin două acțiuni: completând linii și plasând blocuri rapid.

### Mutarea blocurilor

Pentru a juca jocul, aveți nevoie doar de cele patru taste săgeți.

- Stânga și Dreapta mută blocul corespunzător pe ecran.

- Sus rotește blocul. Rotația implicită este cea invers acelor de ceasornic. Aveți posibilitatea să modificați rotația în Configurări Preferințe și deselectarea Rotire blocuri în sens anti-orar.

- Jos și Bara de spațiu mută blocul în jos pe ecran mai repede. Jos mută blocul în jos mai repede. Bara de spațiu mută blocul direct în partea de jos.

### Începerea unui joc nou

Pentru a începe un joc nou, navigați la Joc Joc nou. Jocul va elibera blocuri din centrul părții de sus a ferestrei. Jocul de pornire implicit nu are blocuri în fereastra de joc și arată următorul bloc care va cădea în colțul din dreapta sus. Punctaj arată numărul de puncte pe care le-ați primit. Linii arată numărul de linii pe care le-ați completat. Nivel arată nivelul de dificultate la care sunteți.

### Întreruperea jocului

Pentru a întrerupe jocul, navigați la Joc Întrerupe jocul. Puteți întrerupe jocul doar când jucați. Timpul maxim de întrerupere a jocului este nelimitat. Pentru a relua jocul, navigați înapoi la Joc Întrerupe joc.

### Încheierea jocului

Navigați la Joc End Game pentru a încheia jocul fără a ieși din Quadrapassel.

### Închiderea lui Quadrapassel

Pentru a ieși complet din Quadrapassel navigați la Joc Ieși. Dacă sunteți în mijlocul unui joc când ieșiți, veți termina jocul fără a salva punctajul.

### Obținerea punctelor

Obțineți puncte prin două metode: plasând blocuri mai rapid și ștergând liniile complete de blocuri. Când ștergeți linii, primiți mai multe puncte, dar plasând blocuri mai rapid va adăuga puncte repede. Pe măsură ce avansați în nivel, blocurile vor începe să cadă mai rapid. Cel mai mare nivel este 10, punct în care veți avea puțin peste o secundă să manipulați fiecare bloc.

### Vizualizarea punctajelor anterioare

Aveți posibilitatea să vizualizați primele zece punctaje jucate pe calculatorul dumneavoastră prin Joc Punctaje. Numele utilizatorilor sunt afișate lângă punctajul lor și data la care au jucat.

## Personalizarea jocului Quadrapassel

### Personalizarea pornirii jocului

Ducându-vă la Configurări Preferințe, puteți personaliza o varietate de funcții pentru pornirea fiecărui joc Quadrapassel: numărul și densitatea rândurilor pre-umplute și nivelul de pornire. „Rândurile pre-umplute” se referă la câte rânduri vor avea deja blocuri în ele când începeți fiecare joc nou.

#### Numărul de rânduri pre-umplute

Aveți posibilitatea să modificați numărul de rânduri care deja au blocuri la pornirea fiecărui joc nou folosind caseta de spin. Puteți începe cu până la 19 rânduri pre-umplute la pornirea jocului. Numărul implicit de rânduri pre-umplute este zero.

#### Densitatea rândurilor pre-umplute

Aveți posibilitatea să modificați densitatea blocurilor în rândurile pre-umplute la pornirea fiecărui joc. Puteți alege o densitate de până la 10 blocuri. Ar trebui să alegeți mai întâi cât de multe rânduri doriți pre-umplute de la Număr de rânduri pre-umplute. Densitatea implicită a blocurilor este trei.

#### Nivelul la pornire

Puteți regla nivelul de dificultate cu care începeți. Cel mai înalt nivel la care puteți începe este 10, care este cel mai înalt nivel la care se poate juca. Nivelul implicit de pornire este unu.

### Personalizarea jocului

De la Setări Preferințe, aveți posibilitatea să particularizați o varietate de funcții legate de blocuri: previzualizarea următorului bloc, culorile blocurilor și modul de rotație al blocurilor.

#### Activarea sunetelor

Activați și dezactivați efectele sonore folosind această opțiune. Dacă jucați acest joc într-o zonă pe care o partajați cu alte persoane, ar trebui probabil să le dezactivați.

#### Previzualizarea blocului următor

Alegeți această opțiune dacă doriți să vedeți următorul bloc care va cădea. Această funcție vă ajută să vă planificați plasarea blocurilor dumneavoastră.

#### Folosirea de culori aleatoare pentru blocuri

Alegeți opțiunea dacă doriți ca diversele configurații de blocuri să aibă o culoare specifică sau să fie colorate aleator. Dacă folosiți culorile pentru a vă ajuta să identificați blocuri, culorile aleatoare vor face jocul mai dificil.

#### Alegerea blocurilor dificile

Alegeți această opțiune dacă doriți modul care este proiectat special pentru a enerva jucătorul. Cu această funcție activată, nu veți obține niciodată piesa pe care o doriți, și foarte rar veți completa un rând. Previzualizarea următorului bloc nu corespunde cu bucata următoare, ci cea pe care, probabil, doriți să o obțineți.

#### Rotirea blocurilor în sens anti-orar

Alegeți această opțiune dacă doriți ca blocurile să se rotească invers acelor de ceasornic sau nu.

#### Indicarea locului unde va cădea blocul

Dacă această funcție este folosită o imagine gri a blocului va indica locul în care blocul va cădea. Această funcție este foarte utilă pentru începători, dar jucătorii experimentați o vor considera o distragere.

### Personalizarea aspectului jocului Quadrapassel

În Setări Preferințe, aveți posibilitatea să particularizați aspectul jocului Quadrapassel: imagini pentru blocuri.

#### Imaginea blocurilor

Aveți posibilitatea să modificați stilul blocurilor, inclusiv imaginea și dimensiunea. Există o varietate de stiluri prefabricate.

#### Fundalul

If you drag your favorite image into the Quadrapassel window it will be used as the background. If you want a solid color as the background drag one in from either the color picker or from nautlilus' Backgrounds and Emblems dialog (the reset item from that dialog also works).

## Autori

Quadrapassel a fost scris de J.Marcin Gorycki în 1999 și întreținută de atunci de Gnome Games Team. Acest manual a fost scris de Angela Boyle. Pentru a raporta un defect sau pentru a face o sugestie cu privire la acestă aplicație sau la acest manual, urmați instrucțiunile din acest document.

## Licență

This program is free software; you can redistribute it and/or modify it under the terms of the GNU General Public License as published by the Free Software Foundation; either version 2 of the License, or (at your option) any later version.

Acest program este distribuit cu speranța că va fi util, dar FĂRĂ NICIO GARANȚIE; chiar și fără garanția implicită de VANDABILITATE sau POTRIVIRE PENTRU UN ANUMIT SCOP. Pentru mai multe detalii consultați Licența Publică Generală GNU.

A copy of the GNU General Public License is included as an appendix to the GNOME Users Guide. You may also obtain a copy of the GNU General Public License from the Free Software Foundation by visiting their Web site or by writing to

        Free Software Foundation, Inc.
        59 Temple Place - Suite 330
        Boston, MA 02111-1307
        USA