# Εγχειρίδιο του Ρομπότ

## Εισαγωγή

Το Ρομπότ είναι ένα παιχνίδι στο οποίο προσπαθείτε να αποφύγετε μια συμμορία επιτιθέμενων ρομπότ τα οποία, για κάποια ανεξιχνίαστη αιτία, προσπαθούν να σας σκοτώσουν. Βασίζεται στο παιχνίδι ρομπότ με χαρακτήρες κειμένου που μπορεί να βρεθεί σε αρκετά UNIX συστήματα.

Αυτή η καινούρια έκδοση περιλαμβάνει δυο νέους τύπους ρομπότ, κινούμενους σκουπιδοντενεκέδες, πολλαπλές ρυθμίσεις του παιχνιδιού, παραμετροποιήσιμες διατάξεις πληκτρολογίου, και ήχο, όπως επίσης και όλα τα χαρακτηριστικά που υπήρχαν στο αυθεντικό παιχνίδι Ρομπότ.

Για να παίξετε το Ρομπότ, επιλέξτε Παιχνίδια Ρομπότ από το Κύριο μενού, ή πληκτρολογήστε `gnobots2` στη γραμμή εντολών.

Το GNOME Ρομπότ περιλαμβάνεται στο πακέτο `gnome-games`, το οποίο είναι μέρος του περιβάλλοντος εργασίας GNOME. Αυτό το έγγραφο περιγράφει την έκδοση 2.18 του GNOME Ρομπότ.

## Αντικειμενικός σκοπός του Ρομπότ

Ο αντικειμενικός σκοπός του Ρομπότ είναι απλός. Είστε περικυκλωμένοι από μερικά ρομπότ και άλλους εχθρικούς παράγοντες. Καθώς κινείστε θα κινούνται κι αυτά κατ' ευθείαν προς εσάς σε κάθε κίνηση που κάνετε. Ο στόχος τους είναι να σας σκοτώσουν. Ο δικός σας στόχος είναι να σκοτώσετε όλα τα ρομπότ στο ταμπλώ εκμεταλλευόμενοι τις αδυναμίες τους.

Τα ρομπότ καταστρέφονται όλα αλληλοσυγκρούονται, ή όταν συγκρούονται στα συντρίμια μιας προηγούμενης σύγκρουσης. Εσείς πεθαίνετε όταν ένα ρομπότ βρεθεί ακριβώς δίπλα σας.

Σε μερικές ρυθμίσεις του παιχνιδιού (μπορείτε να διαλέξετε ανάμεσα σε πέντε σετ κανόνων), μπορείτε να σπρώξετε τους σκουπιδοντενεκέδες και να δημιουργήσετε οδοφράγματα που θα σας προστατεύουν. Επίσης, αν είστε αρκετά τολμηρός, μπορείτε να χρησιμοποιήσετε το Λιώσιμο! σπρώχνοντας τους σκουπιδοντενεκέδες πάνω στα ρομπότ για μερικούς επιπλέον βαθμούς.

Μπορείτε επίσης να σωθείτε αν τηλεμεταφερθείτε σε μια τυχαία τοποθεσία. Δυστυχώς, η τυχαία τηλεμεταφορά σημαίνει ότι μπορεί να καταλήξετε ακριβώς δίπλα σε ένα ρομπότ, οπότε και μπορούν να σας σκοτώσουν όταν κάνουν την κίνησή τους. Ευτυχώς, υπάρχουν και ασφαλείς τηλεμεταφορές που θα σας τοποθετήσουν μακριά από άμεσο κίνδυνο, αλλά ο αριθμός τους είναι περιορισμένος. Μπορείτε να κερδίσετε περισσότερες τηλεμεταφορές καθώς προχωράτε (ο τρόπος που τις κερδίζετε εξαρτάται από τον τύπο παιχνιδιού), αλλά τυπικά θα κερδίζετε μία για κάθε ρομπότ που καταστρέφεται ενώ "αναμένετε", με μέγιστες τις δέκα. Αν δε θέλετε να σπαταλήσετε τις αποθηκευμένες ασφαλείς τηλεμεταφορές, μπορείτε να επιλέξετε να τηλεμεταφερθείτε τυχαία αν νομίζετε ότι είναι αρκετά ασφαλές.

Αν πατήσετε την Αναμονή (δείτε πιο κάτω) δε θα μπορείτε να κινηθείτε, είτε μέχρι όλα τα ρομπότ (που συνεχίζουν να κινούνται προς εσάς) έχουν σκοτωθεί, ή μέχρι εσείς να σκοτωθείτε. Η Αναμονή είναι επικύνδυνη, αλλά μπορεί να κερδίσετε μερικές επιπλέον ασφαλείς τηλεμεταφορές.

Αν καταφέρετε να φτάσετε στο σημείο στο οποίο περισσότερη από τη μισή οθόνη καταλαμβάνεται από ρομπότ, τότε ο αριθμός των ρομπότ θα επανέλθει στον αρχικό, επιτρέποντάς σας να συνεχίσετε.

## Χρησιμοποιώντας το Ρομπότ

Το GNOME Ρομπότ είναι πολύ απλό. Μπορείτε να χρησιμοποιήσετε είτε το ποντίκι είτε το πληκτρολόγιο. Αυτό το τμήμα περιγράφει τη βασική χρήση του GNOME Ρομπότ.

### Βασική χρήση

Η εκκίνηση του Ρομπότ ανοίγει το Κύριο παράθυρο, το οποίο φαίνεται στην mainwindow-fig.

#### Το κύριο παράθυρο του Ρομπότ

Το κύριο παράθυρο του Ρομπότ.

Για να αρχίσετε ένα νέο παιχνίδι, επιλέξτε το Νέο στο μενού Παιχνίδι ή πατήστε στο κουμπί Νέο στη μπάρα εργαλείων.

Για να κινηθείτε, είτε πατήστε στη διεύθυνση που θέλετε να κινειθείτε (το βελάκι θα σας δείξει προς ποιά κατεύθυνση θα πάτε) είτε πατήστε το αντίστοιχο κουμπί στο πληκτρολόγιο (εξ ορισμού το αριθμητικό). Πατώντας στο ανθρωπάκι θα μείνετε ακίνητοι. Για να τηλεμεταφερθείτε (με ασφάλεια ή χωρίς), και για να αναμένετε, χρησιμοποιήστε τα κουμπιά στη μπάρα εργαλείων ή τα αντικείμενα στο μενού Μετακίνηση.

## Μενού

Η μπάρα μενού, που βρίσκεται στο πάνω μέρος του ταμπλώ, περιέχει τα ακόλουθα μενού:

Παιχνίδι

- Το μενού περιέχει τρία αντικείμενα:

  - Ctrl-N New — ξεκινάει ένα νέο παιχνίδι Ρομπότ.

  - Βαθμολογίες — δείχνει τις ψηλότερες βαθμολογίες.

  - Ctrl-Q Έξοδος

Μετακίνηση

- Αυτό το μενού περιέχει:

  - Τηλεμεταφορά— σας τηλεμεταφέρει σε μια ασφαλή τοποθεσία.

  - Τυχαία— σας τηλεμεταφέρει σε μια τυχαία τοποθεσία.

  - Αναμονή— σας βάζει σε κατάσταση αναμονής.

Ρυθμίσεις

- Το μενού Ρυθμίσεις περιέχει μόνο ένα αντικείμενο:

  - Προτιμήσειςτο οποίο ανοίγει το διάλογο προτιμήσεων.

Βοήθεια

- Αυτό το μενού περιέχει:

  - Περιεχόμενα— εμφανίζει αυτό το εγχειρίδιο.

  - Περί— δείχνει βασικές πληροφορίες για το GNOME Ρομπότ, όπως το όνομα του δημιουργού και τον αριθμό έκδοσης της εφαρμογής.

## Χρήση του πληκτρολογίου

Μπορείτε να χρησιμοποιείτε το πληκτρολόγιο για να ελέγχετε το ανθρωπάκι. Εξ ορισμού, τα πλήκτρα από το αριθμητικό πληκτρολόγιο είναι ρυθμισμένα για το παιχνίδι. Ωστόσο, μπορείτε να τροποποιήσετε τις αναθέσεις πλήκτρων στην καρτέλα Πληκτρολόγιο στο διάλογο Προτιμήσεις. Για να επιλέξετε ένα διαφορετικό πλήκτρο για μια εντολή, κάντε διπλό κλικ στη γραμμή για εκείνη την εντολή και πατήστε το πλήκτρο που θέλετε να χρησιμοποιείτε.

### Προεπιλεγμένες αναθέσεις πλήκτρων

Εξ ορισμού, χρησιμοποιείτε τον αριθμητικό πληκτρολόγιο στα δεξιά του πληκτρολογίου (όχι τα ξεχωριστά βελάκια).

#### Κλείστε το πλήκτρο NumLock

Μπορεί να χρειαστεί να κλείσετε το πλήκτρο NumLock για να δουλέψουν αυτά.

1. Πάνω αριστερά: Home

2. Πάνω: Πάνω

3. Πάνω δεξιά: Page Up

4. Αριστερά: Αριστερά

5. Μείνε ακίνητος: Begin

6. Δεξιά: Δεξιά

7. Κάτω αριστερά: End

8. Κάτω: Κάτω

9. Κάτω δεξιά: Page Down

10. Τηλεμεταφορά: +

11. Τυχαία τηλεμεταφορά: *

12. Αναμονή: Enter

## Εξατομίκευση του GNOME Ρομπότ

Μπορείτε να τροποποιήσετε τη συμπεριφορά και την εμφάνιση του παιχνιδιού επιλέγοντας Προτιμήσεις από το μενού Ρυθμίσεις. Αυτό θα ανοίξει ένα διάλογο με τρεις καρτέλες:

- Παιχνίδι — σ' αυτή τη σελίδα μπορείτε να διαλέξετε τον τύπο του παιχνιδιού που θέλετε να παίξετε. Η αναδιπλούμενη λίστα στο πάνω μέρος της σελίδας σας επιτρέπει να διαλέξετε ανάμεσα σε ένα αριθμό από προσδιορισμένα παιχνίδια. Δε μπορείτε να αλλάξετε αυτή την επιλογή στη μέση ενός παιχνιδιού, οπότε και θα είναι απενεργοποιημένη. Υπάρχουν επίσης μερικές επιλογές στο κάτω μέρος του διαλόγου:

  1. Η επιλογή Χρήση ασφαλών κινήσεων θα σας βοηθήσει να αποφύγετε το θάνατο κατά λάθος. Αν προσπαθήσετε να κάνετε μια κίνηση που θα οδηγήσει στο θάνατό σας ενώ υπάρχει άλλη ασφαλής κίνηση διαθέσιμη, δε θα μπορείτε να προχωρήσετε. Αλλά προσέξτε: αν δεν υπάρχει κάποια ασφαλής κίνηση διαθέσιμη, εκτός από την τηλεμεταφορά, τότε η λανθασμένη σας κίνηση θα εκτελεστεί.

  2. Υπάρχει επίσης μια λειτουργία υπερασφαλών κινήσεων. Αν την επιλέξετε, θα ακούγεται ένα μπιπ όταν δεν υπάρχει καμμιά ασφαλής κίνηση και η μόνη σας επιλογή είναι η τηλεμεταφορά.

  3. Αν επιλέξετε την Ενεργοποίηση ήχων τότε θα ακούγονται διάφοροι ήχοι για διάφορα γεγονότα κατά τη διάρκεια του παιχνιδιού.

  4. Η επιλογή σπλατ ελέγχει κατά πόσο θα ακούγεται ένας ήχος και θα εμφανίζεται ένα Splat! στην οθόνη.

- Εμφάνιση — Αυτή η σελίδα σας επιτρέπει να επιλέξετε τα γραφικά που θα χρησιμοποιούνται στο παιχνίδι από την αναδιπλούμενη λίστα. Μπορείτε επίσης να επιλέξετε το χρώμα του παρασκηνίου από αυτή την καρτέλα.

- Πληκτρολόγιο — Αυτή η οθόνη σας επιτρέπει να ορίσετε τον έλεγχο από το πληκτρολόγιο. Για να επιλέξετε ένα διαφορετικό πλήκτρο για μια εντολή, κάντε διπλό κλικ πλήκτρο για εκείνη την εντολή και μετά πατήστε το κουμπί που θέλετε να χρησιμοποιήσετε.

Ό,τι αλλαγές κάνετε θα εφαρμοστούν αμέσως και θα αποθηκευτούν αυτόματα.

Μπορείτε να σχεδιάσετε τα δικά σας γραφικά για το παιχνίδι αν θέλετε. Τα αρχεία γραφικών βρίσκονται στο `$PREFIX/share/gnome-games/gnobots2/pixmaps` , όπου $PREFIX είναι το prefix στο οποίο εγκαταστάθηκε το GNOME. Αυτό είναι συνήθως είτε το `/usr` είτε το `/usr/local`.

Κάθε χαρακτήρας είναι 16Χ16 εικονοστοιχεία και υπάρχουν 14 χαρακτήρες παραταγμένοι σε ένα PNG αρχείο μεγέθους 224Χ16 εικονοστοιχεία. Μπορείτε να δείτε τα υφιστάμενα αρχεία για να δείτε τη σειρά με την οποία πρέπει να είναι παραταγμένοι για να παράγξετε τις σωστές κινήσεις.

Τα αρχεία γραφικών που θα τοποθετηθούν στον κατάλογο θα ανιχνευθούν αυτόματα, οπότε δε χρειάζεται να τροποποιήσετε αρχεία ρυθμίσεων. Μπορείτε επίσης να ορίσετε δικά σας αρχείο ρυθμίσεων του παιχνιδιού δημιουργώντας επιπλέον `.cfg` αρχεία τα οποίο είναι αποθηκευμένα στο κατάλογο `$PREFIX/share/gnome-games/gnobots2/games` .

## Δημιουργοί

Το Ρομπότ γράφτηκε από τον Mark Rae (m.rae@inpharmatica.co.uk). Αυτό το εγχειρίδιο γράφτηκε από τον Patanjali Somayaji (patanjali@mindless.com), από την αυθεντική τεκμηρίωση σε HTML από τον Mark Rae. Για να αναφέρετε ένα σφάλμα ή να κάνετε μια εισήγηση σχετικά με αυτό το εγχειρίδιο. ακολουθήστε τις οδηγίες σ' αυτό το έγγραφο.

## Άδεια

Αυτό το πρόγραμμα είναι ελεύθερο λογισμικό. Επιτρέπεται η αναδιανομή ή/και τροποποίησή του υπό τους όρους της GNU General Public License όπως αυτή δημοσιεύεται από το Ίδρυμα Ελεύθερου Λογισμικού (Free Software Foundation) - είτε της έκδοσης 2 της άδειας, είτε (κατ' επιλογή σας) οποιασδήποτε μεταγενέστερης έκδοσης.

Αυτό το πρόγραμμα διανέμεται με την ελπίδα οτι θα είναι χρήσιμο, αλλά ΧΩΡΙΣ ΚΑΜΙΑ ΑΠΟΛΥΤΩΣ ΕΓΓΥΗΣΗ - χωρίς ακόμη και την έμμεση εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. Για περισσότερες λεπτομέρειες δείτε τη GNU General Public License.

Αντίγραφο της Γενικής Άδειας Δημόσιας Χρήσης GNU (GPL) περιλαμβάνεται ως παράρτημα στον Οδηγό χρήστη GNOME. Επίσης, αντίγραφο της Γενικής Άδειας Δημόσιας Χρήσης GNU (GPL) μπορείτε να παραλάβετε από το Ίδρυμα Ελεύθερου Λογισμικού (FSS), είτε επισκεπτόμενοι τον ιστοχώρο του, είτε γράφοντας στη διεύθυνση

            Free Software Foundation, Inc.
            51 Franklin Street, Fifth Floor
            Boston, MA 02110-1301
            USA