# Εγχειρίδιο Κλότσκι

## Εισαγωγή

Η εφαρμογή Κλότσκι είναι ένας κλώνος του παιχνιδιού Κλότσκι. Ο στόχος είναι να μετακινήσετε το μπλοκ με μοτίβο στην περιοχή που οριοθετείται από τους πράσινους δείκτες.

Το Κλότσκι γράφτηκε από τον Lars Rydlinge (Lars.Rydlinge@HIG.SE).

To Κλότσκι συμπεριλαμβάνεται στο πακέτο gnome-games, το οποίο είναι κομμάτι του περιβάλλοντος επιφάνειας εργασίας GNOME. Αυτό το έγγραφο περιγράφει την έκδοση 2.12 του Κλότσκι.

Αυτό το πρόγραμμα διανέμεται υπό τους όρους της Γενικής Άδειας Δημόσιας Χρήσης GNU (GPL), όπως αυτή έχει δημοσιευτεί από το Ίδρυμα Ελεύθερου Λογισμικού (FSS) — είτε της έκδοσης 2 της ‘Αδειας, είτε (κατ' επιλογήν σας) οποιασδήποτε μεταγενέστερης έκδοσης. Αντίγραφο της άδειας είναι διαθέσιμο στον ακόλουθο σύνδεσμο, ή στο αρχείο COPYING-DOCS που διανέμεται μαζί με τον πηγαίο κώδικα αυτού του προγράμματος.

Για να αναφέρετε ένα σφάλμα ή να κάνετε μια πρόταση σχετικά με αυτήν την εφαρμογή ή αυτό το εγχειρίδιο, ακολουθήστε τις οδηγίες σε αυτό το έγγραφο.

## Σκοπός

Ο στόχος του Κλότσκι είναι να μετακινηθεί το μπλοκ με μοτίβο στους πράσινους δείκτες σε όσο λιγότερες κινήσεις γίνεται. Μπορείτε να το κάνετε αυτό μετακινώντας τα μπλοκ ένα - ένα με το ποντίκι μέχρι να πάει το μπλοκ με το μοτίβο στους δείκτες.

### Η κίνηση νίκης

Το μπλοκ με μοτίβο πρέπει να μετακινηθεί στο χώρο που οριοθετείται από τους πράσινους δείκτες

## Παίζοντας Κλότσκι

- gnotski-start

- gnotski-ui

- gnotski-new-game

- gnotski-moving

### Εκκίνηση του Κλότσκι

Μπορείτε να εκκινήσετε το Κλότσκι από το μενού Εφαρμογές επιλέγοντας Παιχνίδια Κλότσκι .

### Το αρχικό παράθυρο

Όταν εκκινείτε το Κλότσκι, το ακόλουθο παράθυρο εμφανίζεται.

#### Το παράθυρο εκκίνησης Κλότσκι

Εμφανίζει το κύριο παράθυρο του Κλότσκι. Περιέχει τη γραμμή τίτλου,του μενού, τη περιοχή του παιχνιδιού και τη γραμμή κατάστασης. Η γραμμή του μενού περιέχει τα μενού Παιχνίδι και Βοήθεια.

Το παράθυρο του Κλότσκι περιέχει τα ακόλουθα στοιχεία:

Γραμμή μενού

- Μενού παιχνιδιού

- Το μενού Παιχνίδι σας επιτρέπει να ξεκινήσετε νέα παιχνίδια, να δείτε τις υψηλότερες βαθμολογίες και να βγείτε από το πρόγραμμα.

Μενού βοήθειας

- Το μενού Βοήθεια σας επιτρέπει να προβάλετε την τεκμηρίωση του Κλότσκι

Περιοχή παιχνιδιού

- Η περιοχή παιχνιδιού εμφανίζει τα μπλοκ στο τρέχον παιχνίδι. Μπορείτε να σύρετε τα μπλοκ με το ποντίκι όπως περιγράφεται στο gnotski-moving.

Γραμμή κατάστασης

- Η γραμμή κατάστασης εμφανίζει πόσες κινήσεις έχετε κάνει μέχρι τώρα.

### Ξεκινώντας ένα νέο παιχνίδι

Χρησιμοποιήστε το Μενού παιχνιδιού για να ξεκινήσετε ένα νέο παιχνίδι. Οι επιλογές Επόμενο παζλ και Προηγούμενο παζλ σας επιτρέπουν να περιηγηθείτε στα παζλ διαδοχικά. Κάθε παζλ ανήκει σε μια από τις τρεις κατηγορίες που βρίσκονται στα μενού με όνομα Διαδρομή HuaRong, Πακέτο προκλήσεων και Πακέτο δεξιοτήτων. Σε αυτά τα μενού, κάθε όνομα παζλ αναφέρεται σε ένα σενάριο παιχνιδιού.

#### Ξεκινώντας ένα παιχνίδι

Για να ξεκινήσετε ένα παιχνίδι, επιλέξτε Παιχνίδι [κατηγορία] [σενάριο παιχνιδιού]

### Μετακινώντας τα μπλοκ

Για να μετακινήσετε ένα μπλοκ, κάντε κλικ πάνω του, κρατήστε το πλήκτρο του ποντικιού και σύρετε το στην νέα του τοποθεσία. Δεν μπορείτε να μετακινήσετε τα πράσινα μπλοκ ή το μπλοκ που οριοθετεί το παιχνίδι. Δεν μπορείτε να μετακινήσετε ένα μπλοκ σε σημείο που υπάρχει ήδη άλλο μπλοκ, με την εξαίρεση πως μπορείτε να μετακινήσετε το μπλοκ με μοτίβο μέσα από τα πράσινα μπλοκ για να νικήσετε.

## Δημιουργοί

Το Κλότσκι γράφτηκε από τον Lars Rydlinge (lars.rydlinge@hig.se). Αυτό το εγχειρίδιο γράφτηκε από τον Andrew Sobala. Για να αναφέρετε κάποιο πρόβλημα ή να κάνετε μια πρόταση σχετικά με αυτή την εφαρμογή ή αυτό το εγχειρίδιο, ακολουθήστε τις οδηγίες σε αυτό το έγγραφο.

## Άδεια χρήσης

Αυτό το πρόγραμμα είναι ελεύθερο λογισμικό· επιτρέπεται η αναδιανομή ή/και τροποποίησή του υπό τους όρους της Γενικής Άδειας Δημόσιας Χρήσης GNU (GPL), όπως αυτή έχει δημοσιευτεί από το Ίδρυμα Ελεύθερου Λογισμικού (FSS) — είτε της έκδοσης 2 της ‘Αδειας, είτε (κατ' επιλογήν σας) οποιασδήποτε μεταγενέστερης έκδοσης.

Το πρόγραμμα αυτό διανέμεται με την ελπίδα ότι θα αποδειχθεί χρήσιμο, παρόλα αυτά ΧΩΡΙΣ ΚΑΜΙΑ ΕΓΓΥΗΣΗ — χωρίς ούτε και την σιωπηρή εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΕΙΔΙΚΟ ΣΚΟΠΟ. Για περισσότερες λεπτομέρειες ανατρέξτε στη Γενική ‘Αδεια Δημόσιας Χρήσης GNU (GPL).

Αντίγραφο της Γενικής Άδειας Δημόσιας Χρήσης GNU (GPL) περιλαμβάνεται ως παράρτημα στον Οδηγό χρήστη GNOME. Επίσης, αντίγραφο της Γενικής Άδειας Δημόσιας Χρήσης GNU (GPL) μπορείτε να παραλάβετε από το Ίδρυμα Ελεύθερου Λογισμικού (FSS), είτε επισκεπτόμενοι τον ιστοχώρο του, είτε γράφοντας στη διεύθυνση

        Free Software Foundation, Inc.
        59 Temple Place - Suite 330
        Boston, MA 02111-1307
        USA